Kyk! Dié trends uit jou tienerjare is terug | SARIE
FOTO Instagram / @lorealmakeup	Verwante Artikels
Kyk! Dié trends uit jou tienerjare is terug	deur Monica Pienaar
Baie van die nuutste skoonheidstrends put inspirasie uit dié van vorige dekades. Vir die SARIE-span was dit pret om te sien hoe die gewilde skoonheidsvoorkomste van ons tienerjare skielik weer gedra word. Kyk net na dié nostalgiese voorkomste en hul moderne kinkels …
50’s: Bloedrooi lippe
Nostalgiese inspirasie: In die 50’s was ’n helderrooi skakering groot nuus danksy die ikoniese aktrise Marilyn Monroe. Haar rooi lippe is dikwels saam met sagte rokerige oë, of oë wat sterk omlyn is, gedra.
60’s: Bonkige wimpers en helder oogomlyner
Nostalgiese inspirasie: In die 60’s was model Twiggy bekend vir haar bonkige wimpers en vloeibare oogomlyner. Dit het haar oë wawyd oop laat lyk.
Moderne kinkel: Jou wimpers het selfs meer drama as Twiggy s’n! Wend hope maskara aan jou boonste en onderste wimpers. Jy kan dan ’n knyptangetjie gebruik om ’n paar wimperhaartjies op ’n slag teenmekaar te druk terwyl die maskara nog nat is sodat dit bonkiger lyk.
70’s: ’n Sonbruin gelaat
Nostalgiese inspirasie: In die 1970’s het almal Hollywood-bekendes soos Farrah Fawcett en Cybill Shepherd se sonbruin en glinsterende gelaat begeer.
80’s: Die perm
Nostalgiese inspirasie: Wie sal ooit die 1980’s se bonkige, stywe krulle vergeet? Deesdae vra al hoe meer vroue weer hul haarkapper vir ’n perm omdat dit ’n maklike manier is om ’n golwende haarstyl wat natuurlik lyk te skep.
90’s: Bruin lipstiffie
Nostalgiese inspirasie: Skoonheid in die 90’s word gekenmerk aan buierige bruin lipstiffie-skakerings eie aan die grunge-styl.
Moderne kinkel: ’n Bruin lipstiffie lyk gesofistikeerd en ultramodern. Rooi skakerings met ’n bruin, swart of donkerpers ondertoon is ook gewild. Dink aan ’n glas rooiwyn, ’n gebou van bruinrooi bakstene, eiervrug …
2000’s: Skitterende lipglans
Nostalgiese inspirasie: Hoe blinker – en taaier – jou lippe, hoe beter! Lipglans was in die vroeë 2000’s ’n móét-hê vir tienermeisies.